ওই তথ্যে উল্লেখ করা হয়, স্যানিটেশন ব্যবস্থা উন্নয়নের লক্ষ্যে বর্তমান সরকারের আমলে পাঁচ লাখ ৫০ হাজার ১০৩টি স্বল্পমূল্যের ল্যাট্রিন ও তিন হাজার ৫৩৬টি পাবলিক/কমিউনিটি ল্যাট্রিন স্থাপন করা হয়েছে। ১৫০ কোটি টাকা ব্যয়ে স্যানিটেশন প্রকল্প অনুমোদিত হয়েছে, যার আওতায় দুই লাখ ৫০ হাজার স্বল্পমূল্যের ল্যাট্রিন নির্মাণ, ৪৩ হাজার উন্নত মানের ল্যাট্রিন এবং প্রায় এক হাজার পাবলিক/কমিউনিটি ল্যাট্রিন নির্মাণ করা হবে। এ ক্ষেত্রে দুর্গম ও সুবিধাবঞ্চিত এলাকার বিষয়টি অগ্রাধিকার দেওয়া হবে। তা ছাড়া ইতিমধ্যে পার্বত্য অঞ্চল ও হাওর এলাকার জন্য পৃথক প্রকল্প অনুমোদনের জন্য প্রক্রিয়াধীন রয়েছে।